wickkiey/tamil-wikipedia-markdown huggingface dataset:
# அன்னபூர்ணா பொறியியல் கல்லூரி



**அன்னபூரணா பொறியியல் கல்லூரி** (ஏ.இ.சி) 2010 ஆம் ஆண்டில் தொடங்கப்பட்டது. நிறுவனர் தலைவர் அ. சண்முகசுந்தரம் இக்கல்லூரியை உருவாக்கினார். தொழில்நுட்ப கல்விக்கான அகில இந்திய கவுன்சில்( AICTE) அங்கீகாரம் பெற்றது. இது சென்னை அண்ணா பல்கலைக்கழகத்துடன் இணைக்கப்பட்டுள்ளது.  

## இடம்
சேலம் கோயம்புத்தூர் தேசிய நெடுஞ்சாலையில் மொத்த நிலப்பரப்பு 13.94 ஏக்கரில் இக்கல்லூரி அமைந்துள்ளது. சங்ககிரி முதன்மைச் சாலையில் பெரியசீரகபாடியில் அமைந்துள்ளது.  

## படிப்புகள்
இக்கல்லூரியில் படிப்புகள் இளங்கலை பொறியியல் இளங்கலை தொழில்நுட்பம் முதுகலை பொறியியல் முதுகலை தொழில்நுட்பம் என பயிற்சி வழங்கப்பட்டு வருகின்றன.
# உலுவாத்து கோவில்


**உலுவாத்து கோயில்** (*Uluwatu Temple*) இந்தோனேசியாவில் உள்ள பாலி மாகாணத்தில் உள்ள பாடுங்கில், சௌத் கூடாவில் உள்ள உலுவாத்து என்னும் இடத்தில் அமைந்துள்ள பாலி இந்து சமயக் கோயிலாகும்.  

இக்கோயில் உருத்திரனின் மறுவடிவமாகக் கருதப்படுகின்ற அசிந்தியன் என்னும் கடவுளுக்கு கட்டபட்டக் கோயிலாகும்.  

## வரலாறு மற்றும் சொல்லியல்

இக் கோயில் உயரமுள்ள குன்று அல்லது பாறையின் விளிம்பில் கட்டப்பட்டுள்ளது. அவ்விடம் கடலை நோக்கிய வகையில் உள்ளது.   நாட்டுப்புற கதைகளில், இந்த பாறை தேவி டானு எனப்படுகின்ற கடல் பெண் தெய்வத்தின் பாடம் செய்யப்பட்ட படகின் ஒரு கூறாகக் கூறப்படுகிறது.  

ஒரு சிறிய கோயில் முன்பு இருந்ததாகக் கூறப்பட்டாலும், இந்த அமைப்பு 11 ஆம் நூற்றாண்டில் எம்பூ குதுரான் என்ற ஜாவானிய முனிவரால் கணிசமாக விரிவாக்கம் செய்யப்பட்டது. கிழக்கு ஜாவாவைச் சேர்ந்த மற்றொரு முனிவரான டாங்யாங் நிரார்த்தா இங்குள்ள வெற்று சிம்மாசனம் எனப்படுகின்ற பத்மாசன சன்னதிகளைக் கட்டியதற்காகப் பாராட்டப்படுகிறார் அவர் இங்கு மோட்சம் பெற்றதாகக் கூறப்படுகிறது.  

மோட்சம் பெறும் நிகழ்வினை உள்ளுரில் மேலே செல்லுதல் என்று கூறுவர். இதன் விளைவாக கோயிலோடு தொடர்புடைய சொல்லாடல் *லுஹூர்* என்ற அளவில் அமைந்துள்ளது.  

## குரங்குகள்

இந்த கோயிலில் அதிக எண்ணிக்கையிலான குரங்குகள் ( *நண்டு உண்ணும் குரங்குகள்* ) வசிக்கின்றன. அவை பார்வையாளர்களின் உடைமைகளை பறித்துச் சென்று விடுகின்றன. பழத்திற்காக விரும்பி அவை பொருள்களைப் பெற விரும்புவதை வழக்கமாகக் கொண்டிருப்பதால், திருட்டு முயற்சியில் அவை இறங்குகின்றன.  

இப்பகுதியில் உள்ள இந்தக் குரங்குகளின் நடத்தையைப் பற்றி அறிவியலாளர்கள் மற்றும் வல்லுநர்கள் ஆய்வுகள் நடத்தியுள்ளனர். அவர்களுடைய ஆய்வின் மூலமாக அவர்கள் இந்தக் குரங்குகள் பண்டமாற்று முறையினைக் கற்றுக் கொள்வதாகக் கூறும் தரவுகளை சேகரித்துள்ளனர்.  

இந்த வர்த்தகம் இதன் மூலமாக இளம் சந்ததியினருக்கு கடத்தப்படுகிறது. இப்பகுதிக்கு அறிமுகப்படுத்தப்பட்ட மக்காக் குரங்குகளின் புதிய குழுக்கள் விரைவாக அந்தப் பகுதியை தமக்கு ஏற்றபடி அமைத்துக் கொள்வதோடு, உள்ளூர் மக்களிடமிருந்து புதிய திறமையைக் கற்றுக்கொள்கின்றன.  

## கெச்சாக் நடன நிகழ்ச்சி

கெச்சக் நடன நிகழ்ச்சி 1930களில் அறிமுகமான ஒருவகையான நடன நிகழ்ச்சியாகும். இந்த நடனம் இராமாயணத்தை அடிப்படையாகக் கொண்டதாக அமையும். உலுவாட்டு கோயிலில் தினமும் மாலை 6.00 மணி அளவில் இந்த நிகழ்ச்சியானது குன்றின் பக்கத்தில் உலுவாட்டு கோயிலில் நிகழ்த்தப்படுகிறது. வெளிப்புறத்தில் நடத்தப்படுகின்ற நிகழ்ச்சியானது, அழகான சூரிய மறைவுப் பின்னணியில் காண்போரைக் கவரும் வகையில் அமைந்திருக்கும்.  

கெச்சாக் நடன நிகழ்ச்சி ஒரு வகையான சாமியாடும் நிகழ்ச்சி என்று கூறலாம். ஆண்கள் பாடப்பாட அருள் வந்து சாமியாடல் இங்கு நிகழ்கிறது. 1930-களில் பாலியில் வசித்து வந்தபோது, ஒரு செருமனிய ஓவியரும் இசைக் கலைஞருமான வால்டர் இசுப்பைசு என்பவர் இந்த சடங்கை ஆரம்பித்தார்.  

### இராமாயண நாடகம்

அவர் இதனை ஒரு நாடகமாக மாற்றி அமைத்தார். நாடகத்திற்குக் கருவாக அவர் இராமாயணத்தை எடுத்துக் கொண்டார். அதன் அடிப்படையிலேயே இந்த நாடகம் அமைந்தது. இந்த நாடகத்தை அவர் மேற்கத்திய சுற்றுலாப் பயணிகளுக்குக் காண்பிப்பதற்காக எடுத்தார். வால்டர் ஸ்பைஸ் இந்தோனேசிய நடனக் கலைஞரான வயான் லிம்பக் என்பவருடன் இணைந்து இந்நிகழ்ச்சியை நடத்தினார்.  

அந்த நடனக் கலைஞர் இந்த நாடகத்தை பாலினிய குழுக்களுடன் இணைந்து உலக அளவில் நடத்த ஏற்பாடு செய்து பிரபலப்படுத்திய பெருமையினைப் பெற்றார். அதன் மூலமாக இதனைப் பற்றி உலகளாவிய அளவில் அனைவரும் அறிய ஆரம்பித்தனர்.
# மைசூரி மகளிர் கலை அறிவியல் கல்லூரி



2015 ஆம் ஆண்டில் நிறுவப்பட்ட **மைசூரி மகளிர் கலை அறிவியல் கல்லூரி** (MWCAS), சேலத்தை மையமாகக் கொண்ட ஒரு தனியார் கல்லூரி ஆகும். இந்த கல்லூரி மாணவர்களிடையே MWCAS என அறியப்படுகிறது. இந்திய பல்கலைக்கழக மானிய ஆணையத்தால் (UGC) அங்கீகரிக்கப்பட்ட கல்விசார் படிப்புகள் மற்றும் திட்டங்களை இந்த நிறுவனம் வழங்குகிறது. சேலத்தின் பெரியார் பல்கலைக்கழகத்துடன் இணைந்துள்ளது.  
## படிப்புகள்
இக்கல்லூரியில் இளங்கலை வேதியல், இளம் அறிவியல் பாடப்பிரிவில் கணிதவியல் முதுகலை, முதுநிலை படிப்புகள் என 14 பிரிவுகளில் பயிற்சி வழங்கப்பட்டு வருகின்றன.
# அதியமான் கலை அறிவியல் கல்லூரி



**அதியமான் பெண்கள் கலை அறிவியல் கல்லூரி** தமிழ்நாட்டின் கிருஷ்ணகிரியில் அமைந்துள்ளது. பெரியார் பல்கலைக்கழகத்துடன் இணைக்கப்பட்டுள்ளது. இக்கல்லூரி பெண்களுக்கு கலை மற்றும் அறிவியல் பட்டப்படிப்புகளை வழங்குகிறது. இந்திய பல்கலைக்கழக மானிய ஆணையத்தால் அங்கீகரிக்கப்பட்ட நிறுவனம்.  
## இடம்
ஸ்ரீனிவாச நகர், ஊத்தங்கரை தாலுகா, கிருஷ்ணகிரியில் அமைந்துள்ளது.
# பாங்காக் தேசிய அருங்காட்சியகம்



, ஸ்ரீவிஜயன் கலை, சாயா, சூரத் தானி, தெற்கு தாய்லாந்து, மத்திய ஜாவா ( சைலேந்திரன் ) கலை செல்வாக்கை நிரூபிக்கிறது. ]]  
**பாங்காக் தேசிய அருங்காட்சியகம்** ( ,RTGS) தாய்லாந்தின் தேசிய அருங்காட்சியகங்களின் முக்கிய கிளை அருங்காட்சியகமாகும். மேலும் தென்கிழக்கு ஆசியாவின் மிகப்பெரிய அருங்காட்சியகங்களில் ஒன்றாகும். இது தாய்லாந்தின் கலை மற்றும் வரலாற்றின் காட்சிப் பொருள்களைக் கொண்டுள்ளது. இது தம்மசாத் பல்கலைக்கழகத்திற்கும், தேசிய அரங்கத்திற்கும் இடையில் அமைக்கப்பட்ட துணை மன்னரின் (அல்லது முன்னணி அரண்மனை ) முன்னாள் அரண்மனையை ஆக்கிரமித்துள்ளது, இது சனம் லுவாங்கிற்கு எதிர் பக்கத்தில் அமைந்துள்ளது.  

அரசர் ராமா IV இன் ஆட்சியின் நினைவுச்சின்னங்களை காட்சிப்படுத்தும் பொருட்டு 1874 ஆம் ஆண்டில் மன்னர் V ராமாவால் இந்த அருங்காட்சியகம் நிறுவப்பட்டு திறக்கப்பட்டது. இன்று பார்வையகங்களில் தாய்லாந்தின் வரலாற்றை கற்கால காலத்திற்கு அழைத்துச் செல்லும் காட்சிகள் உள்ளன. இந்தத் தொகுப்பில் கிங் ராம் காம்ஹெங் கல்வெட்டு உள்ளது, இது யுனெஸ்கோவின் உலகத்தின் நினைவுகள் திட்டத்தின் கீழ் 2003 ஆம் ஆண்டில் பதிவுசெய்யப்பட்டது.  

துவாரவதி, ஸ்ரீவிஜயா, சுகோதாய் மற்றும் ஆயுதயா காலங்கள் வரையிலான தாய் கலைப்பொருட்களைப் பாதுகாத்து காண்பிப்பதைத் தவிர, மண்டல ஆசிய புத்த கலைகளான இந்திய காந்தாரா, சீன டாங், வியட்நாமிய சாம், இந்தோனேசிய ஜாவா மற்றும் கம்போடிய கெமர் கலைகளின் விரிவான தொகுப்புகளையும் இந்த அருங்காட்சியகம் காட்சிப்படுத்துகிறது.  

ஏப்ரல் 2019 இன்படி, அருங்காட்சியகம் அதன் கண்காட்சி அறைகளை ஒரு தசாப்த காலமாக புதுப்பிக்கும் முடிவை நெருங்குகிறது. ஏற்கனவே பன்னிரண்டு அரங்குகள் புதுப்பிக்கப்பட்டுள்ளன. அடுத்த மூன்று ஆண்டுகளில் மேலும் நான்கு அரங்குகள் புதுப்பிக்கப்படும். அனைத்துப் பகுதியும் புதிய உட்புறங்கள், சிறந்த விளக்குகள் மற்றும் கணினி உதவி பல் ஊடகக் காட்சிகளுடன் கிடைக்கும்.  

## வரலாறு
பாங்காக் தேசிய அருங்காட்சியகம் முதலில் அவரது தந்தை கிங் ராமா IV (மோங்க்குட்) இன் பழங்காலத் தொகுப்பைச் சுற்றி கிங் ராமாவால் நிறுவப்பட்டது. தேசிய அருங்காட்சியகமானது முன்னாள் வாங் நாவில் துணை மன்னருக்காகக் கட்டப்பட்ட முன்பக்க அரண்மனையில் இருந்தது. துணை மன்னர் என்பவர் அடுத்த பட்டத்து இளவரசன்(தாய்லாந்திற்கு அரச வாரிசைத் தேர்ந்தெடுப்பதற்கான தனித்த சட்டம் இல்லை. அரசர் பாரம்பரியமாக தனது சொந்த வாரிசு என்று மகனைக் காட்டிலும் தனது சகோதரரையே அறிவிப்பது வழக்கமாக இருந்தது). இந்த பதவி ராமா IV ஆல் அகற்றப்பட்டதுடன் தேசிய அருங்காட்சியகமானது 1887ஆம் ஆண்டில் முன்னாள் அரண்மனையில் அமைக்கப்பட்டது.  

1874 ஆம் ஆண்டில், மன்னர் ராமா IV, பேரரண்மனைக்குள் கான்கார்டியா பெவிலியனில் முதல் பொது அருங்காட்சியகத்தை நிறுவ உத்தரவிட்டார். கான்கோரிடியா அருங்காட்சியகம் 1874 ஆம் ஆண்டு செப்டம்பர் மாதம் 19ஆம் நாள் அன்று திறக்கப்பட்டது. தாய்லாந்தின் நுண்கலைத்துறை இந்த நாளை தாய்லாந்தின் முதல் தேசிய அருங்காட்சியத்தின் பிறந்த நாள் என குறிப்பிட்டது.  

1887 ஆம் ஆண்டில், அரசர் ராமா V அருங்காட்சியத்தை கான்கார்டிவிலிருந்து முற்பக்க அரண்மனைக்கு மாற்றினார். இதன் பிறகு இந்த அருங்காட்சியகம் வாங் நா அருங்காட்சியகம் அல்லது முற்பக்க அரண்மனை அருங்காட்சியகம் என அழைக்கப்பட்டது.  

1926 ஆம் ஆண்டில், இந்த அருங்காட்சியம் பாங்காக் அருங்காட்சியகம் என பெயரிடப்பட்டடது. மேலும், இந்த அருங்காட்சியகம் 1934 ஆம் ஆண்டில் தாய்லாந்தின் நுண்கலைத்துறையின் இயக்கத்தின் கீழ் வந்த போது பாங்காக்கின் தேசிய அருங்காட்சியமாக வளர்ச்சியடைந்தது.
# ஸ்ரீ பி. எஸ். ஜி மகளிர் கலை அறிவியல் கல்லூரி



2009 ஆம் ஆண்டில் **ஸ்ரீ பி.எஸ்.ஜி மகளிர் கலை அறிவியல் கல்லூரி** நிறுவனம் தொடங்கப்பட்டது.  
இந்த கல்லூரி மாணவர்களிடையே SPSGASW என அறியப்படுகிறது. இந்திய பல்கலைக்கழக மானிய ஆணையம்(UGC)யால் அங்கீகரிக்கப்பட்ட நிறுவனம். சேலத்தின் பெரியார் பல்கலைக்கழகத்துடன் இணைந்துள்ளது இக்கல்லூரி.  
## இடம்
13.50 ஏக்கர் பரப்பளவில் அமைந்துள்ள பெண்களுக்கான பி.எஸ்.ஜி மகளிர் கலை அறிவியல் கல்லூரி, சங்ககிரி, சேலத்தை மையமாகக் கொண்ட ஒரு தனியார் கல்லூரியாகும்.  
## படிப்புகள்
இக்கல்லூரியில் இளங்கலை கணினி அறிவியல், இயற்பியல் எனப் பல பிரிவுகளில் பயிற்சி வழங்கப்பட்டு வருகின்றன
# பாபட்லா

**பாபட்லா** என்பது இந்திய மாநிலமான ஆந்திராவின் குண்டூர் மாவட்டத்தில் உள்ள ஒரு நகரம் ஆகும். இது நகராட்சியால் நிர்வகிக்கப்படுகின்றது. இந்த நகரம் தெனாலி வருவாய் பிரிவின் பாபட்லா மண்டலத்தின் மண்டல தலைமையகம் ஆகும்.  

## சொற்பிறப்பியல்
இந்த நகரம் முன்பு *பவப்பட்டனம்* , *பவபுரி* ,  *பவப்பட்டி*  மற்றும் *பவப்பட்டா என்று* அழைக்கப்பட்டது. நகரத்தில் அமைந்துள்ள பவானாராயண கோயிலிலிருந்து இந்த பெயர்கள் பெறப்பட்டன. பின்பு இந்த நகரம் பாபட்லா என்று அழைக்கப்பட்டது.  

## புவியியல்
இந்த நகரம் 15 ° 54′16 ″ வடக்கு 80 ° 28′3 ″ கிழக்கு என்ற புவியியல் இருப்பிடத்திலும், வங்காள விரிகுடாவின் கடற்கரையிலிருந்து 8 மீட்டர் உயரத்தில் அமைந்துள்ளது.  

## காலநிலை
இந்த நகரம் வெப்பமண்டல காலநிலையை கொண்டுள்ளது. பாபட்லாவின் சராசரி ஆண்டு வெப்பநிலை 28.4&nbsp;°C (83.1&nbsp;°F) ஆகும். வங்காள விரிகுடா கடற்கரைக்கு அருகாமையில் இருப்பதால் வெப்பமான கோடை மற்றும் குளிர்ந்த குளிர்கால காலநிலையை அனுபவிக்கின்றது. மேலும் இந்த நகரம் தென்மேற்கு பருவமழை மற்றும் வடகிழக்கு பருவமழை இரண்டையும் பெறுகிறது. ஆண்டுக்கு சுமார் 854 மில்லிமீற்றர் (34 இன்) மழை வீழ்ச்சியைப் பெறுகின்றது. அக்டோபர் மாதத்தில் அதிக மழைவீழ்ச்சி பதிவு செய்யப்படுகின்றது. இம் மாதத்தில் அதிகபட்சமாக 197 மில்லிமீற்றர் (8 அங்குலம்) மழை பெய்யும். கிழக்கு கடற்கரையில் ஏற்படும் சூறாவளி புயல்களால் இந்த நகரம் மிகவும் பாதிக்கப்படுகிறது.  

## புள்ளிவிபரங்கள்
2011 ஆம் ஆண்டு இந்திய மக்கட் தொகை கணக்கெடுப்பின்படி இந்த நகரத்தில் 70,777 மக்கள் 18,216 வீடுகளில் வசிக்கின்றனர். மொத்த மக்கட் தொகையில் ஆண்களின் எண்ணிக்கை , 34,385 ஆகவும், பெண்களின் எண்ணிக்கை 36,392 ஆகவும் காணப்படுகின்றது. 1000 ஆண்களுக்கு 1058 பெண்கள் என்ற பாலின விகிதத்தைக் கொண்டுள்ளது. இது தேசிய சராசரியாக 1000 ஆண்களுக்கு 940 பெண்கள் என்பதை விட அதிகமாகும். மக்கட் தொகையில் ஆறு வயதிற்கு உட்பட்ட குழந்தைகளின் எண்ணிக்கை 6,182 ஆகும். இதில் 3,156 சிறுவர்கள் மற்றும் 3,026 சிறுமிகளும் அடங்குவர். சராசரி கல்வியறிவு விகிதம் 80.67% ஆக உள்ளது. 52,106 கல்வியாளர்கள் காணப்படுகின்றனர். இது தேசிய சராசரியான 73.00% ஐ விட கணிசமான அளவு அதிகமாகும்.  

## பொருளாதாரம்
மீன்வளர்ப்பு மற்றும் விவசாயம் ஆகியவை நகரத்தின் கடலோரப் பகுதிகளின் முக்கிய தொழில்கள் ஆகும். நீர் வேளாண்மையில் மீன்வளர்ப்பும், விவசாயத்தில் நெற்பயிர்ச் செய்கையும் ஆதிக்கம் செலுத்துகின்றன. கே.ஜி.என் வடிநில நீட்டிப்பின் ஒரு பகுதியாக இருக்கும் பாபட்லாவில் கெய்ர்ன் இந்தியா எண்ணெய் துளையிடல் நடத்தியது. ஆந்திர மாநில சுற்றுலா மேம்பாட்டுக் கழகத்தால் இயக்கப்படும் நகரத்திற்கு அருகில் சூர்யலங்கா கடற்கரை இருப்பதால் வருவாய் ஈட்டுவதில் சுற்றுலாவும் முக்கியப் பங்கு வகிக்கிறது.  

## கலாச்சாரம்
1948 ஆம் ஆண்டில் கட்டப்பட்ட கடிகாரக் கோபுரம் சாலை விரிவாக்கத்திற்காக இடிக்கப்பட்டு 2017 ஆம் ஆண்டு திசம்பரில் கட்டுமானப்பணி மீண்டும் தொடங்கியது.  எட்வர்ட் முடிசூட்டு நினைவு நகர மன்றம் , 1905 ஆம் ஆண்டில் அப்போதைய இந்தியப் பேரரசர் எட்வர்ட் VII இன் முடிசூட்டு விழாவில் கட்டப்பட்டது. இந்த நகரம் பல்வேறு மதக் கட்டமைப்புகளைக் கொண்டுள்ளது. இது பாவநாராயண கோயில் , நூற்றாண்டு பாப்டிஸ்ட் சீயோன் தேவாலயம் போன்ற பல்வேறு வழிபாட்டாளர்களின் இருப்பை சித்தரிக்கிறது.  நகரத்தின் கடற்கரை சாலையால் இணைக்கப்பட்ட சூர்யலங்கா கடற்கரை பவபுரி கடற்கரை *விழாவை* நடத்துகிறது.
# கிள்ளுகுடி (மானாமதுரை வட்டம்)



**கிள்ளுகுடி** என்பது தமிழ்நாடு மாநிலத்தின் மானாமதுரை வட்டம், சிவகங்கை மாவட்டத்தில் உள்ள ஒரு கிராமமாகும்.  
## தொழில்
ஊரின் முக்கிய தொழில் விவசாயம். இங்கு நெல், பருத்தி, மிளகாய், கரும்பு, தக்காளி முதலியன முக்கிய விவசாய விலைபொருள்கள். கிள்ளுகுடியில் முக்கிய பாசனம் மோட்டார் மற்றும் கண்மாய் பாசனம். கிள்ளுகுடி கண்மாய்க்கு தண்ணீர் ஆனது மாரநாடு கண்மாயிலிருந்து கச்சநத்தம் அருகே உள்ள விளத்தூர் மடையில் இருந்து விளத்தூர் வாய்க்கால் வழியாக ஆலடிநத்தம் கிழக்கு பகுதியில் இரண்டு வாய்க்கால் ஆக பிரிந்து ஒன்று விளத்தூருக்கும் மற்றொன்று கிள்ளுகுடி கண்மாய்க்கும் கடமங்குடி வழியாக செல்கிறது. கிள்ளுகுடி கண்மாய்க்கு முக்கிய நீர் ஆதாரம் மாரநாடு கண்மாய் நீர் ஆகும்.  
## திருவிழா
1. செல்லமுத்தால் அம்மன் முளைப்பாரி உற்சவ விழா.
1. சங்கையா சுவாமி வைகாசி களரி பங்காளிகளால் கொண்டாடப்படும்.
1. அழகர்சாமி சித்திரை திருவிழா.
## போக்குவரத்து
### பேருந்து வசதி
1. மதுரை பெரியார் பேருந்து நிலையத்திலிருந்து கிள்ளுகுடி.
1. திருப்பாசேத்தியிருந்து ஆட்டோ வசதி.
# பெசாகி கோயில், பாலி


**பெசாகி கோயில்** (ஆங்கிலம்: *Besakih Temple*) இந்தோனேசியாவின் கிழக்கு பாலியில் உள்ள அகோங் மலையின் சரிவுகளில் உள்ள பெசாகி கிராமத்தில் உள்ள ஒரு *புரா* வளாகத்தில் அமைந்துள்ளது. புரா என்பது கோயிலையே குறிக்கிறது. இது பாலியில் உள்ள இந்து மதத்தின் மிக முக்கியமான, மிகப்பெரிய மற்றும் புனிதமான கோயில் ஆகும். மற்றும் பாலினிய கோயில்களின் வரிசையில் ஒன்றாகும் .  

குனோங் அகோங்கின் பக்கவாட்டில் கிட்டத்தட்ட 1000 மீட்டர் உயரத்தில் அமைந்துள்ள இக்கோயில் 23 தனித்தனியான; ஆனால் ஒன்றோடொன்று தொடர்புடைய கோயில்களின் விரிவான வளாகமாக அமைந்துள்ளது. இது மிகப்பெரிய மற்றும் மிக முக்கியமானது புரா பெனாத்தாரான் அகோங் ஆகும்.  

இந்த கோயில் ஆறு நிலைகளில் கட்டப்பட்டுள்ளது, சாய்வாக அமைந்துள்ளது. நுழைவாயிலில் ஒரு பிளவு நுழைவாயிலைக் கொண்டு அமைந்துள்ளது. அதற்கு அடுத்த நிலையில் கோரி அகோங் எனப்டுகின்ற இரண்டாவது முற்றத்திற்கான நுழைவாயில் உள்ளது.  

## வரலாறு

கோயில் எப்போதிருந்து இருந்து வருகிறது என்பதான குறித்த துல்லியமான விவரம் கிடைக்கப் பெறவில்லை. ஆனால் ஒரு புனித தலமாக அதன் முக்கியத்துவம் கிட்டத்தட்ட வரலாற்றுக்கு முந்தைய காலங்களிலிருந்தே தொடங்குகிறது. புரா பெனாத்தாரான் அகோங் மற்றும் பல கோயில்களின் கல்லால் ஆன தளங்கள் மெகாலிதிக் ஸ்டெப் பிரமிடுகளை ஒத்த நிலையில் அமைந்துள்ளன. அவை குறைந்தது 2,000 ஆண்டுகளுக்கு முந்தைய காலத்தைச் சேர்ந்தவையாகக் கருதப்படுகின்றன.  

1284-ஆம் ஆண்டு முதல், முதல் ஜாவானிய வெற்றியாளர்கள் பாலியில் குடியேறிய காலம் தொடங்கி இக் கோயில் இது உறுதிமாக இந்து வழிபாட்டுத் தலமாக பயன்படுத்தப்பட்டு இருக்கலாம் எனக் கருதப்படுகிறது. 15-ஆம் நூற்றாண்டில், பெசாகி ஒரு சக்திவாய்ந்த, கெல்கால் வம்சத்தின் மாநிலக் கோயில் என்ற நிலையைப் பெற்றது.  

1963 ஆம் ஆண்டில் அகுங் மலையின் தொடர்ச்சியான வெடிப்புகள். இதனால் சுமார் 1,700 பேர் கொல்லப்பட்டனர். பூரா பெசாகிக்கும் அதனால் பாதிப்பு ஏற்பட்டது. எரிமலையின் தாக்கம் கோயில் வளாகத்தை விட்டு சில மீட்டர் தொலைவில் சென்றுவிட்டது. ஆதலால் கோயிலுக்கு அதிக பாதிப்பு எதுவும் இல்லை.  

கோயில் இவ்வாறாகக் காப்பாற்றப் பட்டதை பாலினிய மக்கள் ஒரு பெரிய அதிசயமாகவே நினைக்கின்றனர். மேலும் அவர்கள் கடவுளர்கள் தங்கள் சக்தியை நிரூபிக்க விரும்பிய ஒரு அடையாளமாக, அழிப்பதற்கு அல்ல, என்று பாலினியர்கள் நம்புகின்றனர். அந்த அளவிற்கு அவர்கள் அந்த சின்னத்தின்மிது நம்பிக்கை வைத்துள்ளனர்.  

## திருவிழாக்கள்
ஒவ்வொரு ஆண்டும் வருடாந்திர ஆண்டு விழா கொண்டாடப்படுகிறது. ஒவ்வொரு ஆண்டும் குறைந்தது எழுபது திருவிழாக்கள் ஒவ்வொரு கோயில் வளாகத்திலும் நடத்தப்படுகின்றன. இந்த விழாச் சுழற்சியனது 210 நாள் பாலினிய பாவுகான் காலண்டர் ஆண்டை அடிப்படையாகக் கொண்ட நிலையில் அமைந்துள்ளது.  

## பார்வையாளர்கள்
2013 ஆம் ஆண்டில், வெளிநாட்டு பார்வையாளர்கள் 84,368 நபர்கள் (அனைத்து பார்வையாளர்களில் 77.2 சதவிகிதம்), உள்நாட்டு பார்வையாளர்கள் 24,853 நபர்கள் (22.8 சதவிகிதம்) இக் கோயிலுக்கு வந்து சென்றுள்ளனர்.  

## சர்ச்சை
சுற்றியுள்ள சுற்றுப்புற கிராமங்களைச் சேர்ந்த உள்ளூர் இளைஞர்கள் கோயிலுக்கு வருவோரிடம் சட்டவிரோதமாக நன்கொடைகளைப் பெறுகின்றனர்.  

## படத்தொகுப்பு
# அலி ஜாபர்



**அலி ஜாபர்** (*Ali Zafar*) பாக்கித்தானைச் சேர்ந்த பாடகரும், பாடலாசிரியரும், வடிவழகரும், நடிகரும், தயாரிப்பாளரும்,திரைக்கதை ஆசிரியரும் மற்றும் ஓவியரும் ஆவார். பிரபல இசைக்கலைஞராக மாறுவதற்கு முன்பு ஜாபர் பாக்கித்தான் தொலைக்காட்சியில் நிகழ்ச்சிகளில் பங்கேற்று வந்தார். பின்னர் பாலிவுட்டில் அறிமுகமானார். இவரது வெற்றி பல பாக்கித்தான் நடிகர்களை பாலிவுட் திரைப்படங்களில் நடிக்க வழிவகுத்தது. இவர் ஐந்து லக்ஸ் ஸ்டைல் விருதுகளையும் பிலிம்பேர் விருது பரிந்துரைகளையும் பெற்றுள்ளார்.  

ஜாபர் ஒரு இசையமைப்பாளராக தனது வாழ்க்கையைத் தொடங்கினார். *ஹூகா பானி* என்ற தனது முதல் பாடல் தொகுப்பில் இடம்பெற்ற "சன்னோ" என்ற பாடல் மூலம் பிரபலமடைந்தார். இது உலகளவில் ஐந்து மில்லியனுக்கும் அதிகமான பிரதிகள் விற்றது. "சன்னோ" மிகப்பெரிய வெற்றியைப் பெற்றது. பல இசை தரவரிசையில் முதலிடத்தைப் பிடித்தது. சிறந்த இசைத் தொகுப்பு மற்றும் சிறந்தக் கலைஞருக்கான பல விருதுகளைப் பெற்றது. இப்படத்தில் இவரது நடிப்பு விமர்சன ரீதியான பாராட்டைப் பெற்றது. மேலும், பிலிம்பேர் உட்பட சிறந்த ஆண் அறிமுகப் பிரிவில் பல பரிந்துரைகளைப் பெற்றது. பின்னர் *மேரே பிரதர் கி துல்ஹான்*, *சாஷ்மே படூர்*, மற்றும் *டியர் ஜிந்தகி* உள்ளிட்ட பல படங்களிலும் நடித்தார்.  

இவரது நடிப்பு மற்றும் பாடும் வாழ்க்கையுடன், ஜாபர் சுற்றுப்பயணங்கள், இசை நிகழ்ச்சிகள் மற்றும் மேடை நிகழ்ச்சிகளில் பங்கேற்கிறார். மனிதாபிமானப் பணிகளில் தீவிரமாக உள்ளார். *ஈஸ்டர்ன் ஐ* என்ற பிரித்தானியச் செய்தித்தாளின் உலகளாவிய கருத்துக் கணிப்பின் அடிப்படையில் 2013 ஆம் ஆண்டில், ஜாபர் "கிரகத்தின் கவர்ச்சியான ஆசிய மனிதர்" என்று தேர்ந்தெடுக்கப்பட்டார்.  

## ஆரம்பகால வாழ்க்கை

அலி ஜாபர் 1980 மே 18 அன்று பாக்கித்தானிலுள்ள பஞ்சாபியின் லாகூரில் ஒரு பஞ்சாபி குடும்பத்தில் பிறந்தார். இவரது பெற்றோர்களான முகமது ஜாபருல்லா மற்றும் கன்வால் அமீன் ஆகியோர் பஞ்சாப் பல்கலைக்கழகத்தில் பேராசிரியர்களாக இருந்தனர். இவருக்கு ஜெய்ன் மற்றும் தான்யால் என்ற இரண்டு சகோதரர்கள் உள்ளனர். ஜாபர் தனது ஆரம்பக் கல்வியை சி.ஏ.ஏ பொதுப் பள்ளியில் பயின்றார். இலாகூர் அரசு கல்லூரி மற்றும் தேசிய கலைக் கல்லூரியில் பட்டம் பெற்றார்.  

## தொழில்
ஜாபர் இலாகூரில் உள்ள பேர்ல் கான்டினென்டல் விடுதியில் வரிவடிவ கலைஞராக தனது வாழ்க்கையைத் தொடங்கினார். பின்னர் தொலைக்காட்சித் தொடர்களில் நடிக்கத் தொடங்கினார். *கொலேஜ் ஜீன்ஸ்*, *காஞ்ச் கே பர்* மற்றும் *லாண்டா பஜார்* ஆகிய நாடகத் தொடர்களில் நடித்து தொலைக்காட்சி நடிகராக அறிமுகமானார்.  

## சொந்த வாழ்க்கை
இந்திய நடிகர் அமீர்கானின் தொலைதூர உறவினரான ஆயிஷா பஸ்லியை ஜாபர் 2009 ஜூலை 28 அன்று பாக்கித்தானின் இலாகூரில் மணந்தார். இவர்களுக்கு 2010 இல் ஒரு மகனும், 2015 இல் ஒரு மகளும் பிறந்தனர். இவரது மைத்துனர் உமைர் பஸ்லி 2016 இல் வெளிவந்து திரையரங்க வசூலில் வெற்றி பெற்ற *சயா இ குடா இ சுல்ஜலால்* என்ற படத்தின் இயக்குநர் ஆவார்.
# ஜாவி கோயில், கிழக்கு ஜாவா


**ஜாவி கோயில் (Jawi temple)** ( , அசல் பெயர்: **Jajawa), இந்தோனேசியாவில்** உள்ள, சிங்காசாரி ராச்சியத்தைச் சேர்ந்த இந்து-பௌத்த கோயிலாகும். இக்கோயில் 13 நூற்றாண்டின் பிற்பகுதியைச் சேர்ந்ததாகும். இக்கோயில் இந்தோனேசியா, கிழக்குச் சாவகத்தில் பசுருவான், கேகமடான் பிரிகேன், சன்டி வேட்ஸ் கிராம வெலிராங் மலையின் கிழக்குச் சரிவில் அமைந்துள்ளது. பசுருவான் நகரத்திற்கு 31 கிலோ மீட்டர் மேற்கே அல்லது சுரபாயாவிற்கு 41 கி.மீ. தெற்கே அமைந்துள்ளது. இக்கோயில் கெகமதன் பாண்டன் - கெகமதன் ப்ரிஜென் மற்றும் பிரிங்கேபுகான் இடையே உள்ள முதன்மைச் சாலையில் அமைந்துள்ளது. இந்த கோயில் ஒரு இந்து-பௌத்த வழிபாட்டுத் தலமாக கருதப்படுகிறது. இருப்பினும் சிங்காசாரியின் கடைசி மன்னரான கெர்த்தனேகர என்னும் மன்னரை கௌரவிப்பதற்காக இந்த கோயில் சவக்கிடங்கு கோயிலாக அர்ப்பணிக்கப்பட்டது. மறைந்த மன்னரின் அஸ்தி சிங்காசாரி மற்றும் ஜாகோ கோயில் ஆகிய இடங்களில் உள்ள மேலும் இரண்டு கோயில்களிலும் வைக்கப்பட்டதாக நம்பப்படுகிறது.  

நாகரக்ரேதகமா எனப்படுகின்ற நூலில் 56 ஆவது காண்டத்தில் இந்த கோயில் ஜஜவா என்ற பெயரில் குறிப்பிடப்பட்டுள்ளது. சிங்காசாரி மன்னர் கெர்த்தனேகர மன்னர் சைவ-பௌத்த மதத்தைப் பின்பற்றுபவர்களுக்கு வழிபாட்டுத் தலம் ஒன்று அமைக்க உத்தரவிட்டதன் அடிப்படையில் இக்கோயில் கட்டப்பட்டது. அவர் இவ்வாறான, இரு மதங்களுக்குமான ஒத்திசைவை ஆதரித்து வந்தார்.  

அக் கோயிலின் முக்கிய இடங்களில், குறிப்பாக கோஷ்டங்களில் நந்தீஸ்வரர், துர்கா, விநாயகர், நந்தி மற்றும் பிரம்மா போன்ற சிலைகள் கண்டுபிடிக்கப்பட்டன, இருப்பினும் இந்த சிலைகள் அகற்றப்பட்டு அருங்காட்சியகங்களில் சேமிப்பில் வைக்கப்பட்டுள்ளன. துர்காவின் சிலை சுரபயாவின் எம்பு டான்டுலர் அருங்காட்சியகத்தில் சேமிக்கப்பட்டுள்ளது, மீதமுள்ள சிலைகள் ரோவுலன் அருங்காட்சியகத்தில் சேமித்து வைக்கப்பட்டுள்ளன. பிரம்ம சிலை காணவில்லை, சிலைகளின் உடைந்த துண்டுப் பகுதிகள் கோயிலின் உள்ளே உள்ள ஒரு அறையில் உள்ளன.. இந்த கோயில் இரண்டு முறை மறுசீரமைப்பு திட்டங்களுக்கு உட்பட்டது, முதலாவதாக 1938–1941 ஆம் ஆண்டுகளுக்கு இடையேயும், இரண்டாவதாக 1975–1980 ஆம் ஆண்டுகளுக்கு இடையேயும் சீரமைப்பு நடந்தது. கோவில் புனரமைப்புப் பணியானது 1982 ஆம் ஆண்டில் நிறைவடைந்தது.  

## படத்தொகுப்பு
# மீசா சபி

**மீசா சபி (ஆங்கிலம் :** Meesha Shafi ) 1981 டிசம்பர் 1 அன்று பிறந்த இவர் ஒரு பாக்கித்தான் நடிகை, வணிக மாதிரி மற்றும் பாடகியாவார். 2013 மீரா நாயரின் திரைப்படமான *தி ரிலாக்டன்ட் ஃபண்டமண்டலிஸ்ட்* என்ற திரைப்படத்தில் ஒரு துணை வேடத்தில் சபி அறிமுகமானார். அடுத்த ஆண்டு அவர் பாலிவுட்டின் *பாக் மில்கா பாக்* என்ற படத்தில் தோன்றினார், இது இந்தியாவில் 2013 ஆம் ஆண்டில் அதிக வசூல் செய்த பாலிவுட் படங்களில் ஒன்றாகும் . பிலால் லஷாரியின் அதிரடித் திரைப்படமான *வார்* திரைப்படத்தில், இந்திய உளவு நிறுவனமான ஆராய்ச்சி மற்றும் பகுப்பாய்வு பிரிவின் செயல்பாட்டாளர் லட்சுமி என்ற பாத்திரத்திற்காக அவர் மேலும் விமர்சன ரீதியான வெற்றியைப் பெற்றார், இது பாக்கித்தானில் எல்லா காலத்திலும் அதிக வசூல் செய்த பாக்கித்தான் படங்களில் ஒன்றாகும்.  

## ஆரம்பகால வாழ்க்கை
பாக்கித்தானின் லாகூரில் ஒரு பஞ்சாபி குடும்பத்தில் நடிகை சபா கமீத் மற்றும் சையத் பெர்வைசு சபி ஆகியோருக்கு சபி பிறந்தார். அவர் லாகூர் இலக்கணப் பள்ளியில் இருந்து தனது நிலைகளில் தேர்ச்சி பெற்றார் மற்றும் 2007 இல் தேசிய கலைக் கல்லூரியில் நுண்கலைகளில் பட்டம் பெற்றார்.  

## தொழில்

### வணிக மாதிரி
"பின் தேரே க்யா ஹை ஜீனா" பாடலுக்கான இசை காணொளியில் ஜவாத் அகமதுவுடன் இணையாக நடித்தபோது, சபி தனது 17 வயதில் வணிக மாதிரி நடிகையாக தொடங்கினார். 2009 ஆம் ஆண்டில் சபி இலோரியல் பாரிஸ் பாக்கித்தானின் விளம்பரத் தூதரானார் . அவர் பல பாக்கித்தான் பத்திரிகைகளிலும், *எல் ஆஃபீசீல்* மற்றும் *வோக் இந்தியா* போன்ற சர்வதேச வெளியீடுகளிலும் இடம் பெற்றுள்ளார். 2013 ஆம் ஆண்டில், *ஹலோ* பத்திரிகை பாக்கிஸ்தானில் மிகவும் செல்வாக்கு செலுத்திய 100 நபர்களில் சபியை பெயரிடப்பட்டது.  

### நடிப்பு
ஹம் டிவியில் 2006 ஆம் ஆண்டு வெளிவந்த தொடரான *முஹாபத் கவாப் கி சூரத்* மூலம் சபி திரைக்கு அறிமுகமானார். பின்னர் 2007 இல் அவர் ஜியோ டிவி தொடரான *யே ஜிந்தகி டு வோ நஹியில்* தோன்றினார்.  

கேட் ஹட்சன் மற்றும் ரிஸ் அகமது ஆகியோருடன் மீரா நாயரின் 2012 ஹாலிவுட் திரைப்படமான *தி ரிலாக்டன்ட் ஃபண்டமண்டலிஸ்ட்* ( அதே பெயரில் மொஹ்சின் ஹமீத்தின் நாவலை அடிப்படையாகக் கொண்டது) மூலம் அவர் திரைப்படத்தில் அறிமுகமானார். 9/11 க்குப் பிறகு அமெரிக்கர்கள் முஸ்லிம்களுக்கு ஏற்படுத்திய மோசமான தாக்கத்தை இந்த படம் விவரிக்கிறது. இப்படத்தில் சபி ஒரு சிறிய பாத்திரத்தை கொண்டிருந்தார் மற்றும் படத்தில் இரண்டு காட்சிகளில் மட்டுமே ஆணை வழிநடத்தும் ஒரு சகோதரியின் பாத்திரத்தில் தோன்றினார். இந்த படம் விமர்சகர்களிடமிருந்து கலவையான விமர்சனங்களைப் பெற்றது, மேலும் திரையரங்க வசூலில் குறைவான வசூலையேக் கொண்டது.  

## சொந்த வாழ்க்கை
சபியின் தாய்வழி தாத்தா, ஒரு புதின ஆசிரியர் மற்றும் செய்தித்தாள் கட்டுரையாளர், முற்போக்கு எழுத்தாளர்கள் இயக்கத்தின் தலைவர் மற்றும் *இம்ரோஸ்* மற்றும் *நாவா-இ-வாக்ட்* உள்ளிட்ட உருது நாளிதழ்களின் ஆசிரியராக இருந்தார். 2008 ஆம் ஆண்டில், அவர் இசைக்கலைஞர் மஹ்மூத் ரஹ்மானை மணந்தார். இந்த தம்பதியருக்கு இரண்டு குழந்தைகள், ஜானேவி என்ற மகள், காசிமிர் என்ற மகன் உள்ளனர்.  

### அலி ஜாபர் சம்பவம்
2018 ஆம் ஆண்டில் *#மீ டூ இயக்க* அலையின் போது நடிகர் அலி ஜாபர் மூலம் தான் பாலியல் துன்புறுத்தலுக்கு ஆளானதாக மீசா சபி குற்றம் சாட்டினார். அவர் ஒரு ஊழியர் அல்ல என்றும் இந்தக் குற்றச்சாட்டு பணியிட துன்புறுத்தல் சட்டத்தின் கீழ் இல்லை என்றும் சுட்டிக்காட்டி நீதிமன்றம் அவரது வழக்கை தொழில்நுட்ப அடிப்படையில் தள்ளுபடி செய்தது.
# செல்வம் கலை அறிவியல் கல்லூரி



செல்வம் கலை அறிவியல் கல்லூரி முனைவர் பி.செல்வராஜால் 2000 ஆம் ஆண்டில் வி.பொன்னுசாமி கல்வி மற்றும் அறக்கட்டளையின் கீழ் நிறுவப்பட்டது, இது அவரது மறைந்த தந்தையின் நினைவாக உருவாக்கப்பட்டது. சேலத்தின் பெரியார் பல்கலைக்கழகத்துடன் இணைந்துள்ளது இக்கல்லூரி.  
## அறிமுகம்
திருச்சி சாலையில் ஒரு தற்காலிக கட்டிடத்தில் 3 பாடநெறிகள், 7 ஆசிரிய உறுப்பினர்கள் மற்றும் 77 மாணவர்களை ஆரம்பத்தில் உட்கொண்டது. தேசிய கல்வி தரபாட்டு நிறுவனம் (NAAC)யிடம் இருந்து அங்கீகாரம் பெற்றது இக்கல்லூரி.  
## இடம்
13 ஏக்கர் பரப்பளவில் அமைந்துள்ள இக்கல்லூரி, சேலம் சாலை, பாப்பநாயகம்பட்டியில் அமைந்துள்ள தனியார் கல்லூரியாகும்.  
## படிப்புகள்
இக்கல்லூரியில் இளங்கலை கணினி அறிவியல், இயற்பியல், வேதியியல், கணிதம், விலங்கியல், வர்த்தகம், வர்த்தகம் (கணினி பயன்பாடு) ஆங்கிலம் மற்றும் வணிக நிர்வாகம் என கல்லூரி 18 இளங்களை படிப்புகள், 10 முதுகளை படிப்புகள், 7 ஆராய்ச்சி திட்டங்கள், 4 சான்றிதழ் பாடநெறிகள் மற்றும் 35 திறன் அடிப்படையிலான பாடநெறிகள் என 28 பிரிவுகளில் பயிற்சி வழங்கப்பட்டு வருகின்றன.
# எஸ். எஸ். எம். கலை அறிவியல் கல்லூரி



**எஸ். எஸ். எம். கலை அறிவியல் கல்லூரி**, என்பது ஸ்ரீ.எஸ்.எஸ்.எம். சுப்பிரமணியம் மற்றும் எஸ்.எஸ்.எம் கல்வி அறக்கட்டளையால் 2006 இல் நிறுவப்பட்டது.  

## அறிமுகம்
இந்த கல்லூரி, சேலத்தின் பெரியார் பல்கலைக்கழகத்துடன் இணைக்கப்பட்டுள்ளது மற்றும் சர்வதேச தரநிர்ணய அமைப்பு (ISO) 9001: 2008 நிறுவனமாக சான்றிதழ் பெற்றது.தேசிய கல்வி தரபாட்டு நிறுவனம் (NAAC)யிடம் இருந்து அங்கீகாரம் பெற்றது.  

## இடம்
தேசிய நெடுஞ்சாலை 47, சேலம் மெயின் ரோடு, வளையக்காரனூர், கொமரபாலையம் ,நாமக்கலில் அமைந்துள்ளது இக்கல்லூரி.  

## பாடப்பிரிவுகள்
### இளங்கலை
- இளங்கலை - தமிழ் இலக்கியம்
- இளங்கலை ஆங்கில இலக்கியம்
- இளங்கலை வணிக மேலாண்மை
- இளங்கலை வணிகவியல் - கணக்கியல் மற்றும் நிதி
- இளங்கலை வணிகவியல் - பட்டயக் கணக்கியல்
- இளங்கலை கணினி பயன்பாடுகள்
- இளம் அறிவியல் - கணினி அறிவியல்
- இளம் அறிவியல் - கணிதம்
- இளம் அறிவியல் - உயிரி தொழில் நுட்பவியல்
- இளம் அறிவியல் - உயிரிவேதியல்
- இளம் அறிவியல் - ஊட்டச்சத்து மற்றும் உணவுமுறை
- இளம் அறிவியல் - விடுதி மேலாண்மை மற்றும் சமையல் அறிவியல்
- இளம் அறிவியல் - கட்புலத் தொடர்பாடல்

### முதுகலை
- முதுகலை - ஆங்கிலம்
- முதுகலை வணிகவியல்
- முதுகலை அறிவியல் - கணினி அறிவியல்
- முதுகலை அறிவியல் - கணிதம்
- முதுகலை அறிவியல் - ஆடைவடிவமைப்பு மற்றும் புதுப்பாங்கு

### ஆய்வுப் படிப்புகள்
- ஆய்வியல் நிறைஞர் - வணிகவியல்
- ஆய்வியல் நிறைஞர் - கணினி அனிவியல்
- முனைவர் - வணிகவியல்
- முனைவர் - கணினி அனிவியல்
# சர்னி

**சர்னி** என்பது இந்திய மாநிலமான மத்திய பிரதேசத்தில் உள்ள பேதுல் மாவட்டத்தில் உள்ள ஒரு நகரமாகும். இது மத்திய பிரதேசத்தின் இரண்டாவது பெரிய நகராட்சி பகுதி ஆகும். சர்னி நகராட்சி கூட்டமைப்பு நான்கு முக்கிய நகரங்களாக பிரிக்கப்பட்டுள்ளது. அவையாவன சர்னி, பதகேரா, ஷோபாபூர் காலனி மற்றும் பாக்தோனா என்பனவாகும். சதானி சபுரா வெப்ப மின் நிலையம் மற்றும் டபிள்யூ.சி.எல் (வெஸ்டர்ன் நிலக்கரி பீல்ட்ஸ் லிமிடெட் ) சுரங்கங்களுக்கு பிரபலமானது.  

## வரலாறு
கோண்டு பழங்குடியினர் வாழும் பகுதியாக சர்னி அறியப்படுகின்றது. பதினான்காம் மற்றும் பதினைந்தாம் நூற்றாண்டில் கோண்டு மக்களின் இப்பகுதி ராசபுத்திரர்களால் ஊடுருவப்பட்டது. அவரகள் நர்மதா பள்ளத்தாக்கின் பல பகுதிகளை விவசாயத்திற்காக மீட்டெடுப்பதில் வெற்றி பெற்றார்கள். கோண்டு மக்கள் வேட்டையாடுதல் மற்றும் சாகுபடி ஆகியவற்றைத் தொடர உயர் பீடபூமிகள் மற்றும் சரிவுகளுக்கு தள்ளப்பட்டனர். பதினேழாம் மற்றும் பதினெட்டாம் நூற்றாண்டில் மராட்டியர்களுக்கும், முகாலயர்களுக்கும் இடையிலான மோதல் காரணமாக இந்த பகுதி அமைதியின்மையைக் கண்டது. 1818 ஆம் ஆண்டில் இப்பகுதி பிரித்தானியர் ஆட்சிக்கு உட்பட்டது.  

## புள்ளிவிபரங்கள்
சர்னி நகரம் 36 வார்டுகளாக பிரிக்கப்பட்டுள்ளது. இதற்காக 5 ஆண்டுகளுக்கு ஒரு முறை தேர்தல் நடத்தப்படுகிறது. 2011 ஆம் ஆண்டு இந்திய மக்கட் தொகை கணக்கெடுப்பு வெளியிட்டுள்ள அறிக்கையின்படி சர்னி நகராட்சியில் 86,141 மக்கள் வசிக்கின்றனர். அவர்களில் 44,928 ஆண்களும், 41,213 பெண்களும் உள்ளனர். ஆறு வயதிற்கு உட்பட்ட குழந்தைகளின் எண்ணிக்கை 8096 ஆகும். இது சர்னி நகராட்சியின் மொத்த மக்கட் தொகையில் 9.40% ஆகும்.  

கடந்த 10 ஆண்டுகளில் நகரத்தின் மக்கட் தொகை -9.3% வீதமாக குறைந்துள்ளது. 2001 ஆம் ஆண்டு மக்கள் தொகை கணக்கெடுப்பின்படி இங்கு மொத்த மக்கட் தொகை சுமார் 95000 ஆக காணப்பட்டது.  

## காலநிலை
சர்னி ஆண்டு முழுவதும் சிறந்த காலநிலையைக் கொண்டது. பருவமழைக் காலத்தில் இதன் காடுகள், மலைகள், பள்ளத்தாக்கு மற்றும் நீர்வீழ்ச்சிகள் புத்துயிர் பெறுகின்றன. குளிரான மாதம் சனவரி மாதமாகும். மிகவும் வெப்பமான மாதம் மே மாதமாகும். நகரின் சராசரி ஆண்டு மழைவீழ்ச்சி 1069.2 மி.மீ. ஆகும். இந்நகரின் அதிகபட்ச வெப்பநிலை 42.5&nbsp;°C வரை எட்டக்கூடும். குறைந்தபட்ச வெப்பநிலை 5.4 C வரை குறைகிறது.  

## போக்குவரத்து
சர்னி தலைநகர் போபாலுக்கு தெற்கே சுமார் 200 கி.மீ. (120 மைல்) தொலைவிலும், நாக்பூருக்கு வடக்கே சுமார் 225 கி.மீ. (140 மைல்) தொலைவில் அமைந்துள்ளது. சாலை மற்றும் இரயில் பாதைகள் வழியாக இந்த நகரை அணுகலாம். அனைத்து சாலைகளும் சர்னியை நாக்பூர்-போபால் தேசிய நெடுஞ்சாலை NH 69 உடன் இணைக்கின்றன. இதனால் இந்நகர் அருகிலுள்ள போபால் மற்றும் நாக்பூர் ஆகிய இரு விமான நிலையங்களிலிருந்தும் எளிதில் அணுகக்கூடியதாக இருக்கிறது. இது சிந்த்வாராவுடன் எஸ்எச்43 (பிதுல்-சர்னி-பராசியா) மாநில நெடுஞ்சாலை வழியாக இணைக்கப்பட்டுள்ளது.  

சர்னிக்கு அருகில் உள்ள ரயில் நிலையம் கோராடோங்ரி ரயில் நிலையம் ஆகும். இது 18 கி.மீ தூரத்தில் அமைந்துள்ளது. கோராடோங்ரி ரயில் நிலையம் இடர்சி -நாக்பூர் ரயில் பாதையில் அமைந்துள்ளது. தக்சின் விரைவூர்தி போன்ற வடக்கு இந்தியா மற்றும் தென்னிந்தியாவை இணைக்கும் பல நீண்ட தூர ரயில்கள் சேவையில் உள்ளன.  

அருகிலுள்ள விமான நிலையங்கள் போபால் மற்றும் நாக்பூர் விமான நிலையங்கள் ஆகும்.
# கிங் மகளிர் கலை மற்றும் அறிவியல் கல்லூரி



கிங் மகளிர் கலை மற்றும் அறிவியல் கல்லூரி, 2006 இல் நிறுவப்பட்டது. சேலத்தின் பெரியார் பல்கலைக்கழகத்துடன் இணைக்கப்பட்டுள்ளது மற்றும் இந்திய பல்கலைக்கழக மானிய ஆணையிடம் இருந்து அங்கீகாரம் பெற்றது .  
## இடம்
திருச்சி முக்கிய சாலை (நாமக்கலில் இருந்து 7 கிலோமீட்டர்) நல்லூர் , புதுப்பட்டியில் அமைந்துள்ளது இக்கல்லூரி.  
## படிப்புகள்
இக்கல்லூரியில் இளங்கலை கணினி அறிவியல், இயற்பியல் என 8 பிரிவுகளில் பயிற்சி வழங்கப்பட்டு வருகின்றன.
# ராயல் கலை அறிவியல் கல்லூரி


**ராயல் கலை அறிவியல் கல்லூரி** 2012ஆம் ஆண்டு சேலம் மாவட்டம் மேட்டூர் அணை, மசிலம்பாளையத்தில் நிறுவப்பட்ட இருபாலர் சுயநிதி கலை அறிவியல் கல்லூரி ஆகும்.  

## அறிமுகம்
இந்த கல்லூரி, சேலத்தின் பெரியார் பல்கலைக்கழகத்துடன் இணைவு பெற்றுள்ளது. தில்லியிலுள்ள பல்கலைக்கழக மானியக் குழுவின் அங்கீகாரம் பெற்றது.  

## அமைவிடம்
இக்கல்லூரி மேட்டூர் அணைப்பகுதியில் உள்ள மசிலம்பாளையத்தில் அமைந்துள்ளது.  

## படிப்புகள்
இக்கல்லூரியில் இளங்கலை கணினி அறிவியல், இயற்பியல் என 8 பிரிவுகளில் வகுப்புகள் நடைபெற்று வருகின்றன.  

## வசதிகள்
- விளையாட்டு மைதானம்
- ஆய்வகம்
- கணினி மையம்
# பயமா இருக்கு



***பயமா இருக்கு*** (ஆங்கிலம்: Bayama Irukku) என்பது ஜவஹர் எழுதி இயக்கிய 2017 இல் வெளிவந்த இந்திய தமிழ் திகில் நகைச்சுவை படம் ஆகும். இது தாய்லாந்தின் திகில் நகைச்சுவைப் படமான *பீ மேக்கின்* அதிகாரப்பூர்வமற்ற மறுபதிப்பு ஆகும். இப்படத்தில் சந்தோஷ் பிரதாப் மற்றும் ரேஷ்மி மேனன் ஆகியோர் முக்கிய கதாபாத்திரங்களில் நடித்துள்ளனர், கோவை சரளா, ராஜேந்திரன், பரணி, ஜெகன், மற்றும் லோலு சபா ஜீவா ஆகியோர் துணை வேடங்களில் நடித்துள்ளனர். படத்தொகுப்பு மகேந்திரன், சி.சத்யா இசையமைத்துள்ளார். 2015ல் படம் தயாரிப்பைத் தொடங்கியது மற்றும் 2015 இன் பிற்பகுதியில் நிறைவடைந்தது, 2017 செப்டம்பர் 22 அன்று தாமதமாக திரையிடப்பட்டது.  

ஜெய் (சந்தோஷ் பிரதாப்) ஒரு போரில் பணியாற்றுவதற்காக அனுப்பப்படுகிறார், அவரது கர்ப்பிணி மனைவி லேகாவை (ரேஷ்மி மேனன்) ஒரு ஊரில் விட்டுச் செல்லும்படி கட்டாயப்படுத்தப்படுகிறார். அந்த போரில் காயமடைந்து ஒரு மருத்துவ முகாமுக்கு அனுப்பப்படுகிறார், அங்கு அவர் சக வீரர்களான ராஜ் (பரணி), அஜித் (ராஜேந்திரன்), மணி (ஜெகன்) மற்றும் சிவன் (லொல்லு சபா ஜீவா) ஆகியோரைச் சந்தித்து நட்பு கொள்கிறார்.  

## நடிகர்கள்
- ஜெய் ஆக சந்தோஷ் பிரதாப்
- லேகாவாக ரேஷ்மி மேனன்
- தேவியாக கோவை சரலா
- ராஜ் ஆக பரணி
- அஜித் ஆக ராஜேந்திரன்
- மணி என ஜெகன்
- சிவனாக லொல்லு சபா ஜீவா

## தயாரிப்பு
இப்படத்தை அறிமுக இயக்குநர் ஜவஹர் இயக்கியுள்ளார். மேலும் சந்தோஷ் பிரதாப் மற்றும் ரேஷ்மி மேனன் நடித்த இப்படம் 2015 ஆம் ஆண்டின் பிற்பகுதியில் கேரளா, சென்னை மற்றும் நாகர்கோயில் ஆகியவற்றின் உட்புறங்களில் முழுமையாக படமாக்கப்பட்டது. இந்த திகில் நகைச்சுவை படத்தில் ரேஷ்மி மேனன் ஒரு தாயாகக் காட்டுவதாகவும், ராஜேந்திரன் மற்றும் கோவை சரளா ஆகியோரும் நடிப்பதற்கு ஒப்பந்தம் செய்யப்பட்டதாக கூறப்படுகிறது.  

செயலற்ற காலத்திற்குப் பிறகு, ஆகஸ்ட் 2016 இல், தயாரிப்பாளர்கள் படத்தை "பீஸ்நெக்ஸ்ட்" (கோஸ்டின் அடுத்த படம்) என்ற ஹேஷ்டேக்கை ட்விட்டரில் ட்ரெண்ட் செய்து விளம்பரப்படுத்தினர், பின்னர் இந்த படம் பயமா இருக்கு என்ற பெயரில் விளம்பரப்படுத்தினர். மேலும் ஒரு வருடம் சிறிய விளம்பரத்தைத் தொடர்ந்து, தயாரிப்பாளர்கள் செப்டம்பர் 2017 இல் ஒரு திரையரங்கு வெளியீட்டிற்கு படத்தைத் தயார் செய்து, தமிழ் ரியாலிட்டி தொலைக்காட்சி நிகழ்ச்சியான *பிக் பாஸில்* தோன்றியதன் மூலம் அவரது பிரபலத்தைத் தொடர்ந்து, பரணியை சுவரொட்டிகளில் இடம்பெற செய்தனர்,  

## ஒலிப்பதிவு
படத்திற்கு சி.சத்யா இசையமைத்துள்ளார், அதே நேரத்தில் படத்தின் ஆடியோ உரிமையை டிவோ மியூசிக் வாங்கியது. இந்த ஆல்பம் 16 செப்டம்பர் 2017 அன்று வெளியிடப்பட்டது. இதில் நான்கு பாடல்கள் இடம்பெற்றன.  

22 செப்டம்பர் 2017 அன்று வெளியிட்டது திரையரங்கில் குறைந்த வசூலை கொண்டிருந்தது, விமர்சகர்கள் படத்திற்கு எதிர்மறையான விமர்சனங்களை அளித்தனர். படத்தின் செயற்கைக்கோள் உரிமைகள் ஜீ தமிழிற்கு விற்கப்பட்டன.  

டைம்ஸ் ஆப் இந்தியாவைச் சேர்ந்த ஒரு விமர்சகர் "ஒரு திகில் நகைச்சுவைக்காக, *பயமா இருக்கு படத்தில் பயம்* மற்றும் சிரிப்பு இரண்டும் குறைவாக உள்ளது" என்றும், "யூகிக்கக்கூடிய திரைக்கதை எந்தவொரு கண்டுபிடிப்பையும் காண்பிக்கவில்லை, ராஜேந்திரன் செய்யும் எதையும் பார்வையாளர்களை சிரிக்க வைக்கும் என்று *கருதுவதில் திருப்தி உள்ளது* " என்றும் எழுதினார். சிபி.காம் என்ற இணையம் "ஒரு சுவாரஸ்யமான காட்சி கூட இல்லை" என்றும், "படம் உங்களை பயமுறுத்துவதில்லை அல்லது எந்த சிரிப்பையும் தூண்டவில்லை" என்றும் கூறியது. அதேபோல், தி நியூ இந்தியன் எக்ஸ்பிரஸ் எழுதியது, " *பயமா இருக்கு* திகில் அல்லது நகைச்சுவை வகைக்கு உட்பட்டது அல்ல, ஏனெனில் படம் உங்களை பயமுறுத்துவதற்கும் உங்களை சிரிக்க வைப்பதற்கும் தோல்வியடைகிறது".
# உக்கிர் கோவில்



**குனோங் உக்கிர் கோயில் (இந்தோனேசியம்: *Gunung Wukir*) அல்லது **கங்கல்** கோயில், அல்லது **சிவலிங்கம்''' என்றும் அழைக்கப்படுகின்ற கோயில் ஒரு சிவன் இந்து கோயிலாகும். இக்கோயில் 8 ஆம் நூற்றாண்டின் முற்பகுதியில் கட்டப்பட்டதாகும்.  

இது இந்தோனேசியாவில் மத்திய ஜாவாவில் மாகேலாங் ரீஜென்சி, சலாம் துணைப்பிரிவு, கடிலுவி கிராமம், காங்கல் குக்கிராமத்தில் அமைந்துள்ளது. இந்தக் கோயில் 732 ஆம் ஆண்டுக்கு முந்தையது, இது பண்டைய மாதரம் இராச்சியத்தின் முதல் கட்டட அமைப்பாகும், பண்டைய மாதரம் இராச்சியம் மத்திய ஜாவாவை 732 ஆம் ஆண்டு முதல் பத்தாம் நூற்றாண்டின் நடுப்பகுதி வரை ஆட்சி செய்தது.  

## அமைவிடம்
ஒப்பீட்டளவில் நோக்கும்போது இந்த இடம் மிகவும் தொலைவான தூரத்தில் இருப்பதால், வெளிநாட்டு சுற்றுலாப் பயணிகளின் பயணங்களில் இந்தக் கோயிலுக்குச் செல்வதான திட்டம் மிகவும் அரிதாகவே உள்ளது எனலாம். ஆனால் மத்திய ஜாவானிய மாதரம் இராச்சியம் உருவானது தொடர்பான நிகழ்வுகளுக்கு இது சில வரலாற்று முக்கியத்துவங்களைக் கொண்டு அமைந்துள்ளது.  

இக்கோயில் உள்ளூர் குனுங் உகிர், உகிர் மலை அல்லது செதுக்கப்பட்ட மலை என்றவாறு பலவாறான பெயர்களில் குறிப்பிடப்படுகிறது. இது மவுண்ட் மெராபி எரிமலையின் மேற்கு சரிவுகளில் அமைந்துள்ளது. முண்டிலன் நகரிலிருந்து தென்கிழக்கே சுமார் 4 கிலோமீட்டர் தொலைவில் இந்த மலை அமைந்துள்ளது.  

யோக்யகர்த்தா-மாகேலாங் பிரதான சாலையில், செமன் சந்திப்பிலிருந்து மேற்கு நோக்கித் திரும்புவதன் மூலம் நங்லுவார் துணைப்பிரிவினை அடையலாம். அங்கிருந்து குனுங் உகிர் கோயிலை அடையலாம். காங்கலில் உள்ள கடிலுவி குக்கிராமம் நக்லுவார் சாலையுடன் இணைக்கப்பட்டுள்ள கிராமம் ஆகும். கடல் மட்டத்திலிருந்து சுமார் 300 மீட்டர் உயரத்தில் உள்ள மலை பீடபூமிக்கு இங்கிருந்து நடந்து செல்ல முடியும்.  

## வரலாறு

தெற்கு மத்திய ஜாவாவில் எஞ்சியிருக்கும் மிகப் பழமையான கோயில்களில் இந்தக் கோயில் மிகவும் பழமையானதாகக் கருதப்படுகிறது. இந்தக் கோயில் 1879 ஆம் ஆண்டில் கோயில் இடிபாடுகளுக்குள் கண்டுபிடிக்கப்பட்ட சங்கல் கல்வெட்டுடுடன் தொடர்புடையது ஆகும். கல்வெட்டின் படி, மாதரம் இராச்சியத்தைச் சேர்ந்த சஞ்சய மன்னனின் காலத்தில் 654 சாகாவில் (பொ.ச. 732) இந்த கோயில் நிறுவப்பட்டது.  

இந்த கல்வெட்டில் மேடாங் இராச்சியம் அல்லது இந்து மாதரம் தொடர்பான ஏராளமான தகவல்கள் உள்ளன. இந்த கல்வெட்டின் அடிப்படையில், குனுங் உகிர் கோயில் முதலில் *சிவலிங்கம்* அல்லது *குஞ்சாரகுஞ்சா* என்று அழைக்கப்பட்டிருக்கலாம் என்று அறிய முடிகிறது.  

## கட்டிடக்கலை

கோயில் கட்டுமானம் 50 மீட்டர் x 50 மீட்டர் வளாகத்தில் அமைந்துள்ளது. கோயில் கட்டிடம் அன்டிசைட் கல்லால் ஆனது. இக்கோயில் ஒரு முதன்மைக் கோயிலைக் கொண்டுள்ளது. மேலும் மூன்று பெர்வார கோயில் எனப்படுகின்ற காப்பாளர் கோயில் அல்லது சிறிய துணைக் கோயில்களைக் கொண்டு அமைந்துள்ளது.  

கல்வெட்டு மட்டுமன்றி இக்கோயில் வளாகத்திற்குள் யோனி பீடம் மற்றும் புனித பசுவான, சிவனின் வாகனமாகக் கருதப்படுகின்ற நந்தியின் சிலை ஆகியவையும், மேலும் பல தொல்பொருள் கலைப்பொருட்களும் உள்ளன. கல்வெட்டின் படி, இந்த யோனி சிற்பமானது சிவபெருமானின் சின்னமான லிங்கத்தோடு இருந்திருக்க வேண்டும் என்று ஊகிக்க முடிகிறது. இருப்பினும் தற்போது அதனைக் காண முடியவில்லை.
# அல்லாஹ் தினோ கவாஜா

**அல்லாஹ் தினோ கவாஜா** (ஆங்கிலம் : Allah Dino Khawaja ) இவர் ஒரு பாக்கித்தான் காவல்துறை அதிகாரி ஆவார், அவர் பிபிஎஸ் -22 தரத்தில் (பணியாற்றும் அதிகாரிக்கு மிக உயர்ந்த பதவி) தேசிய நெடுஞ்சாலைகள் மற்றும் மோட்டார்வே காவல்துறை தலைவராக பணியாற்றுகிறார் . கவாஜா முக்கிய அதிகாரிகளான ஃபவாத் ஹசன் ஃபவாத் (பிஏஎஸ்), ரிஸ்வான் அகமது (பிஏஎஸ்), சிக்கந்தர் சுல்தான் ராஜா (பிஏஎஸ்) மற்றும் ஜவாத் ரபீக் மாலிக் (பிஏஎஸ்) ஆகியோருடன் காவல் துறையில் உடன் பயிற்சி எடுத்தவர்  

கவாஜா மார்ச் 2016 முதல் ஜூன் 2018 வரை சிந்து காவல்துறை தலைவராக இருந்த காலத்தில் சில கடுமையான முடிவுகளை எடுத்து,பாக்கித்தான் மற்றும் கராச்சி நடவடிக்கைகளின் தேசிய செயல் திட்டத்தை செயல்படுத்தினார். சிந்துவின் காவல் துறைத் தலைவராக இருந்த காலத்தில், சிந்து மாகாணத்தில் காவல் அமைப்பில் சீர்திருத்தங்களைத் தொடங்கினார் மற்றும் கராச்சி நகரில் சி.சி.டி.வி கண்காணிப்பு முறையைத் ஒழுங்குபடுத்தியுள்ளார். சிந்துவின் வரலாற்றில் முதன்முறையாக, காவல் துறைத் தலைவர் அல்லாஹ் தினோ கவாஜாவின் தலைமையில், பாக்கித்தான் இராணுவத்தால் நம்பகமான சோதனை மூலமும் மற்றும் உடல் பரிசோதனை மூலமும் காவலர்கள் தகுதி அடிப்படையில் நியமிக்கப்பட்டனர்.  

## ஆரம்பகால வாழ்க்கை
கவாஜா ஒரு கிராமத்தைச் சேர்ந்தவர்   தான்டோ முஹம்மது கான் மாவட்டத்தில். அவர் பெடாரோ என்ற கேடட் கல்லூரியில் சேர்ந்தார், அங்கிருந்து அவர் இடைநிலைக் கல்வியை முடித்தார்   அதன்பிறகு 1982 இல்., கவாஜா சிந்து பல்கலைக்கழகத்தில் குற்றவியல் துறையில் முதுகலை முடித்தார்.  

## தொழில்
கவாஜா சிந்துவின் பல்வேறு மாவட்டங்களில் மூத்த காவல்துறை கண்காணிப்பாளராகவும், கராச்சியில் தெற்கு மற்றும் கிழக்கு மாவட்டங்களில் காவல் துறை து/னைத் தலைவராகவும் பணியாற்றியுள்ளார். புலனாய்வுப் பணியகத்தில் (ஐபி) கூட்டு இயக்குநராகவும் பணியாற்றியுள்ளார்..
# புரா கெகான், பாலி


**புரா கெகான்** (இந்தோனேசியம்: *Pura Kehen*) என்பது இந்தோனேசியாவில் பாங்லி ரீஜென்சியில் பாலியில் அமைந்துள்ள ஓர் இந்துக் கோயிலாகும். இது பாலினிய கட்டடக் கலைப்பாணியில் அமைந்தது. இது செம்பகா என்னுமிடத்தில் உள்ளது.  

ஒரு குன்றின் கீழ்ப்பகுதியில் நகரின் மையப் பகுதியிலிருந்து வடக்கே 2 கிமீ தொலைவில் இந்த கோயில் அமைக்கப்பட்டுள்ளது . இக்கோயில் 13 ஆம் நூற்றாண்டில் நிறுவப்பட்டதாகும். பங்களி இராச்சியத்தின் அரச கோயிலாக இருந்தது, தற்போது அப் பகுதியானது பங்களி ரீஜென்சி என அழைக்கப்படுகிறது.  

## வரலாறு

புரா கெகான் பங்களி ரீஜென்சியின் முக்கிய கோயிலாக இருந்தது. பாங்ளி ரீஜென்சி முன்பு அதே பெயரில் அறியப்பட்ட ஒரு ராஜ்யத்தின் மையமாக இருந்தது.  

பாலியின் ஒன்பது மாநிலங்களில் பங்களி ஒன்றாகும். பாங்ளி என்ற சொல்லுக்கு "சிவப்பு காடு" அல்லது "சிவப்பு மலை" என்று பொருள் ஆகும். இச்சொல் *பேங் கிரி* என்பதிலிருந்து உருவான சொல்லாகும். மஜபாகித் வம்சத்தின் கெல்கெல் இராச்சியத்தால் பங்களியின் ரீஜென்சி நிறுவப்பட்டது.  

புரா கெகான் எனப்படுகின்ற இக்கோயிலைப் பற்றி 9 ஆம் நூற்றாண்டின் பிற்பகுதி, 11 ஆம் நூற்றாண்டின் முற்பகுதி மற்றும் 13 ஆம் நூற்றாண்டைச் சேர்ந்த மூன்று செப்பேடுகளில் மூன்று முறை குறிப்புகள் காணப்படுகின்றன. செப்பேடுகளில் கோயிலின் பெயர்கள் வெவ்வேறு பெயர்களால் குறிப்பிட்டுள்ளன. 9 ஆம் நூற்றாண்டின் பிற்பகுதியைச் சேர்ந்த கல்வெட்டில், கோயிலை பராமரிக்கும் பிராமணர்களால் இந்த கோயில் இயாங் அப்பி ("நெருப்பின் கடவுள்)" என்று குறிப்பிடப்பட்டுள்ளது.  

11 ஆம் நூற்றாண்டின் முற்பகுதியைச் சேர்ந்த இருந்த இரண்டாவது கல்வெட்டில், கோயிலுக்கு ஹியாங் கெஹென் என்று பெயரிடப்பட்ட விவரம் உள்ளது. கெகான் என்ற சொல்லானது பாலினிய சொல்லான *கெரென்* என்பதிலிருந்து வந்ததாகும். அதற்கு "சுடர்" என்று பொருள் ஆகும். இந்த காலகட்டத்தில், புரா ஹியாங் கெஹன் அரச அதிகாரிகளுக்கான சத்திய சடங்குகள் நடத்திவைக்கப்பட்ட அதிகாரப்பூர்வ கோயிலாக அமைந்தது.  

இத்தகைய விழாக்களில், விசுவாசமற்றவர் என நிரூபிக்கப்பட்டவரும், அவரது குடும்பத்தினரும், அவருடைய சந்ததியினரும் பயங்கரமான *சபாட்டா* ("சாபம்") எனப்படுகின்ற சாபத்திற்கு உட்படுத்தப்படுவார்கள். சத்தியப்பிரமாணம் எடுத்துக் கொள்கின்ற விழா அக்னியின் கடவுளான ஹியாங் அப்பி அல்லது ஹியாங் கெஹனின் உருவத்திற்கு முன்னால் நடைபெறும்.  

அத்தகைய செயல்திறனுக்காக *பெஜனா சர்பந்தகா* எனப்படும் ஒரு கப்பல் பயன்படுத்தப்பட்டது.; இந்த கப்பல், நான்கு பாம்புகளால் அலங்கரிக்கப்பட்டுள்ளது, இது பூரா கெஹனின் பிரதான சன்னதிக்கு கிழக்கே ஒரு மூடப்பட்ட பெவிலியனில் வைக்கப்பட்டிருக்கும்.  

13 ஆம் நூற்றாண்டின் கல்வெட்டில் இந்த கோவிலுக்கு பூரா கெஹன் என்று பெயரிடப்பட்டுள்ளது. அனைத்து கல்வெட்டுகளிலும் பூரா கெஹன் பங்களி கிராமத்துடன் உள்ள தொடர்புகளை பற்றிய குறிப்புகள் காணப்படுகின்றன.  

## கோயில் தளவமைப்பு

புரா கெஹன் வளாகம் ஒரு மலைப்பாங்கான நிலப்பரப்பின் மேல் கட்டப்பட்டுள்ளது. கோயில் வடக்கு-தெற்கே சீரமைக்கப்பட்ட நிலையில் உள்ளது. வடக்கு பகுதி கோயிலின் மிக உயர்ந்த பகுதியாகும். இது கருவறையின் வெளிப்பகுதி, கருவறையின் நடுப்பகுதி, கருவறையின் உள் பகுதி எனமூன்று பகுதிகளாக பிரிக்கப்பட்டுள்ளது.  

மூன்று வகையிலான படிக்கட்டுகள் பார்வையாளர்களை தெருவில் இருந்து கோயிலின் வெளிப்புற கருவறைக்கு அழைத்துச் செல்கின்றன. இந்த நிலப்பரப்பு மொட்டை மாடியில் அமைந்துள்ளது. இது இந்திய காவிய ராமாயணத்தின் கதாபாத்திரங்களை குறிக்கும் கல் சிலைகளால் அலங்கரிக்கப்பட்டுள்ளது.
# உளறுவாய் குருவி



**உளறுவாய் குருவி** அல்லது **செஞ்சிலம்பன்** (Rufous babbler) என்பது மிகத் தொன்மைக் காலமாக வாழும் பறவைகளில் ஒன்றாகும். இது இருக்குமிடம் ஒரே கலகலப்பான சத்தமாகவே இருக்கும். பேபிள் (Babble) என்கிற ஆங்கில வார்த்தைக்கு தொண தொணத்துப் பேசுவது மற்றும் வாயாடி என்று பொருள் உண்டு. இது தென் இந்தியாவில் உள்ள மேற்குத் தொடர்ச்சி மலையைத் தன் இருப்பிடமாகக் கொண்டது. இது Leithrochidae சிரிப்பான் (பறவை) குடும்பத்தை சார்ந்தது. இது அடர் பழுப்பு நிறத்தையும் மற்றும் நீண்ட வாலையும் உடையது. இப்பறவைகள் மலைகளில் புல், காட்டுப் புதர் நிறைந்த காட்டுப் பகுதிகளில் காணப்படும்.  

## வகைப்பாட்டியல்
செஞ்சிலம்பன் முதலில் எனும் பேரினத்தில் வைக்கப்பட்டிருந்தது. ஆனால், ஒரு விரிவான உணர்வுபூர்வமான மரபுவழி சார்ந்த மூலக்கூற்று ஆய்வுக்கு பின் இது Argya எனும் பேரினத்தில் வைக்கப்பட்டது.  
## விவரிப்பு / விளக்கம்

இது பெரியதாகவும் மேலே அடர் ஒலிவ பழுப்பு வண்ணத்திலும் முன் நெற்றியில் சாம்பல் வண்ணத்திலும் காணப்படும். அவைகளின் முன் நெற்றியில் உள்ள சிறகுகளில் இடைஇடையே கருநிறம் ஊடுருவி காணப்படும். இவைகளின் கருவிழி வெளிர் வெள்ளையிலிருந்து மஞ்சள் வண்ணம் வரை காணப்படும். கீழ் பாகமானது பிரகாசமான பொன் வண்ணத்திலும் தொண்டையின் மத்திய பாகத்திலும் வ்யிற்றிலும் சிறிது மங்கியும் காணப் படும். தேர்ந்தெடுக்கப் பட்ட வகையானது (இருப்பிட வகை:மனன்ந்தவாடி)மேற்கு தொடர்ச்சிக்கு வடக்கே உள்ள பாலக்காடு இடைவெளியில் காணப்படுகிறது அதே வேளையில் தெற்கே காணப்படும் ஹைப்பரிதைரா இன்னும் அதிக அளவு வர்ணங்களில் காணப்படுகிறது. இவைகள் 8.7 செ.மீ லிருந்து 9 செ.மீ நீளம் உடைய இறக்கைகளோரடு 24 - 25 செ.மீ நீளம் உடையது. வாலானது 11 - 11.5 செ.மீ நீளம் உடையது.
# அவாமி தேசியக் கட்சி

**அவாமி தேசியக் கட்சி** ( , ; சுருக்கம் : **ANP** ) என்பது பாக்கித்தானில் ஒரு மதச்சார்பற்ற மற்றும் இடதுசாரி பஷ்தூன் தேசியவாத அரசியல் கட்சி . இந்த கட்சியை 1986 ஆம் ஆண்டில் அப்துல் வாலி கான் என்வவர் நிறுவினார், இதன் தற்போதைய தலைவர் அஸ்பாண்டியார் வாலி கான் என்பவர் கான் அப்துல் கப்பார் கானின் பேரன் ஆவார், மியான் இப்திகார் உசேன் இதன் பொதுச்செயலாளராக பணியாற்றினார். 2008–13 காலப்பகுதியில் பாக்கித்தானிய அரசாங்கத்தில் பாக்கித்தான் மக்கள் கட்சி தலைமையிலான அவாமி தேசியக் கட்சியின் அரசியல் நிலைப்பாடு இடதுசாரிகளாகக் கருதப்பட்டது, இதுமதச்சார்பின்மை, ஜனநாயக சோசலிசம், பொதுத்துறை அரசாங்கம் மற்றும் பொருளாதார சமத்துவவாதம் ஆகியவற்றை ஆதரிக்கிறது. கைபர்-பக்துன்க்வா மற்றும் அதனைச் சுற்றியுள்ள பஷ்தூன் ஆதிக்கம் நிறைந்த பகுதிகளில் செல்வாக்குடன் 2008−2013 க்கு இடையில் பாக்கிஸ்தானில் மிகப்பெரிய பஷ்தூன் தேசியவாத கட்சியாக அவாமி தேசியக் கட்சி இருந்தது. அவர்கள் 2008-2013 வரை மாகாணத்தை ஆட்சி செய்தனர், ஆனால் 2013 சட்டமன்றத் தேர்தலில் பாக்கித்தான் தெஹ்ரீக்-இ-இன்சாப் கட்சியிடம் தோற்றனர்.  

## வரலாறு
கான் அப்துல் வாலி கானின் அரசியல் வாழ்க்கை அவரது தந்தை கான் அப்துல் கஃபர் கான் (பச்சா கான்) என்பவரிடமிருந்து பெறப்பட்ட தீவிரமான பஷ்தூன் தேசியவாதத்தின் பாரம்பரியத்தின் அடிப்படையில் கட்டப்பட்டது. இது இந்தியப் பிரிவினைக்குப் பின்னர் உருவாக்கப்பட்டது என்றாலும், பெரும்பாலான தலைவர்கள் இந்தியாவுக்கு ஆதரவானவர்கள், பாக்கித்தான் உருவாகுவதற்கு எதிரானவர்கள். அந்த காலகட்டத்தில் பெரும்பாலான தலைவர்கள் சுதந்திரத்திற்கு முன்னர் காங்கிரஸின் வலது கைகளாக செயல்பட்டனர். இருவருமே பாக்கித்தான் உருவாகுவதை எதிர்த்தனர், 1947 இல் பாக்கித்தானுக்கு சுதந்திரம் பிரகடனப்படுத்தப்பட்ட பின்னர் இவர்கள் சிறையில் அடைக்கப்பட்டனர். 1956 ஆம் ஆண்டில் வாலி கான் ஒரு கவர்ந்திழுக்கும் வங்காள சோசலிசவாதியான அப்துல் ஹமீத் கான் பாஷானி தலைமையிலான தேசிய அவாமி கட்சியில் (என்ஏபி) சேர்ந்தார். 1965 ஆம் ஆண்டில் இக்கட்சி இரண்டு பிரிவுகளாகப் பிரிந்தது, வாலி கான் மாஸ்கோ சார்பு பிரிவின் தலைவரானார். கட்சியின் உறுப்பினர்கள் பாக்கித்தான் மக்கள் கட்சியின் தளம் மூலம் தேசிய அவாமி கட்சி 1970 நாடாளுமன்றத் தேர்தல்களில் பங்கேற்று, 1970 ல் சுல்பிகர் அலி பூட்டோவுடன் மிகப்பெரிய சோசலிச கூட்டணியை உருவாக்கினர். இருப்பினும், கூட்டணி பிரிந்து அதன் உறுப்பினர்கள் பாக்கித்தான் தேசிய கூட்டணியில் இணைந்தனர்.  

1972 ஆம் ஆண்டில் கட்சிக் கூட்டணி மாகாண அரசாங்கங்களை அமைக்கும் அளவுக்கு வலுவாக இருந்தது, அதன் கூட்டாளர் கைபர் பக்துன்க்வா மற்றும் பலூசிஸ்தானில் ஜாமியத் உலமா-இ-இஸ்லாம் (JUI) கட்சியுடன். இந்த அரசாங்கங்கள் குறுகிய காலம் இருந்தன. வாலி கான் மீண்டும் சிறையில் அடைக்கப்பட்டார், பாக்கிஸ்தான் அரசுக்கு எதிராக அவாமி தேசியக்கட்சி சதி செய்கிறது என்று அதிபர் பூட்டோவின் குற்றச்சாட்டை உச்ச நீதிமன்றம் உறுதிசெய்தபோது அவரது கட்சி அரசியலில் இருந்து தடைசெய்யப்பட்டது. ஜெனரல் ஜியா-உல்-ஹக் பின்னர் அவாமி தேசியக்கட்சி மீதான குற்றச்சாட்டுகளை திரும்பப் பெற்றதையடுத்து வாலி கான் விடுவிக்கப்பட்டார், பின்னர் வாலி கான் தேசிய ஜனநாயகக் கட்சியில் சேர்ந்தார், இறுதியில் அவாமி தேசியக் கட்சியை உருவாக்கினார். இதற்கிடையில், அதிபர் பூட்டோ ஏப்ரல் 1979 இல் சிறையில் அடைக்கப்பட்டார் மற்றும் தூக்கிலிடப்பட்டார்.
# மதீஹா கௌஹர்

**மதீஹா கௌஹர் (Madeeha Gauhar)** ஒரு பாகிஸ்தான் நடிகை, நாடக ஆசிரியர், சமூக நாடக இயக்குநர் மற்றும் பெண்கள் உரிமை ஆர்வலர் ஆவார். 1983 ஆம் ஆண்டில் அவர் 'அஜோகா தியேட்டர்' என்கிற நாடகக்குழுவை நிறுவினார். அந்த நாடகக்குழுவின் மூலமாக, திரையரங்குகளிலும், தெருவிலும், பொது இடங்களிலும் சமூக கருப்பொருள்கள் அரங்கேற்றப்படுகின்றன. அஜோகாவுடன் அவர் ஆசியா மற்றும் ஐரோப்பாவில் நிகழ்ச்சிகளை நடத்தினார்.  

## வாழ்க்கை
கௌஹர் 1956 இல் பாகிஸ்தானின் கராச்சியில் பிறந்தார். ஆங்கில இலக்கியத்தில்,ஒரு முதுகலை கலை பட்டம் பெற்றதிற்கு பின்னர் அவர் இங்கிலாந்து சென்றார். அங்கு, லண்டன் பல்கலைக்கழகத்தில்தியேட்டர் அறிவியலில் மற்றொரு முதுகலைப் பட்டம் பெற்றார்.  

### அஜோகா தியேட்டர்
1983 ஆம் ஆண்டில், தனது படிப்புகள் முடிந்தவுடன், அவர் தனது சொந்த நாட்டிற்குத் திரும்பி, லாகூரில் குடியேறினார். 2007 ஆம் ஆண்டில் அவர் சர்வதேச தியேட்டர் பாஸ்தா விருதை வென்றார் .  

### புர்கவன்சா
2007 ஆம் ஆண்டில் அஜோகா நாடகக் குழு ஒரு நாடகத்தை நடத்தியது. இதை *கௌஹர்* எழுதி இயக்கியுள்ளார். *புர்கவகன்சா* ( *புர்கா -வகன்சா* ), எனபப்படும் இந்த நாடகம், பெரும் சர்ச்சையை ஏற்படுத்தியது. இந்த நாடகத்தில், புர்காக்கள் போட்டு நடித்த நடிகர்கள் பாலியல் பாகுபாடு, சகிப்புத்தன்மை மற்றும் வெறித்தனம் ஆகிய கருப்பொருள்களை வெளிப்படுத்தினர். ஒரு மேற்கத்திய கண்ணோட்டத்தில், இந்த நாடகத்தில் பயன்படுத்திய புர்கா என்பது ஊழலில் குளிக்கும் ஒரு சமூகத்தின் பாசாங்குத்தனம் குறித்த ஒரு அப்பாவியின் செயலாக்கத்தை வெளிப்படுத்தியது. அதனால், அவரது சொந்த நாட்டில், அப்போதைய நாடாளுமன்ற உறுப்பினர்கள் இந்த நாடகத்தை தடை செய்ய வேண்டும் என்று அழைப்பு விடுத்தனர். மேலும் கலாச்சார அமைச்சர் இந் நாடகத்திற்கு பொருளாதாரத் தடைகளை அச்சுறுத்தியுள்ளார். அது இனி அரங்கேற்றப்பட வேண்டும். ஆனால், தடையை மீறி, அரசு சாரா நிறுவனங்கள் மற்றும் பெண்கள் உரிமை ஆர்வலர்கள் இந்த நாடகத்தை ஆங்கிலத்தில் மொழிபெயர்த்து, அஜோகாவுக்கு கொடுக்கும்ஆதரவின் அடையாளமாக சர்வதேச அளவில் நிகழ்ச்சிகளை நடத்தினர்.  

## இறப்பு
கௌஹர் பாகிஸ்தானின் லாகூரில் 25 ஏப்ரல் 2018 அன்று தனது 61 வயதில் இறந்தார். இறப்பதற்கு முன்பு, மூன்று வருடமாக, புற்றுநோயால் பீடிக்கப்பட்டிருந்தார்.  

## விருதுகள் மற்றும் பரிந்துரைகள்
கௌஹர் தனது நாடக முயற்சிகளுக்காக ஏராளமான விருதுகளைப் பெற்றுள்ளார். அவற்றுள்:  

- 2005 ஆம் ஆண்டில் 1 வது சிந்து நாடக விருதுகளின் முதல் மறு செய்கையில், அவர் ஒரு துணை வேடத்தில் நடித்த சிறந்த நடிகை என நாடக தொடருக்காக பரிந்துரைக்கப்பட்டார்.
- 2005 ல் அமைதிக்கான நோபல் பரிசுக்கு கௌஹர் பரிந்துரைக்கப்பட்டார்.
- 2006 ஆம் ஆண்டில், கௌஹருக்கு நெதர்லாந்தில் பிரின்ஸ் கிளாஸ் விருது வழங்கப்பட்டது.
- பாக்கிஸ்தானிய நாடகத்தை மேம்படுத்துவதில் அவர் மேற்கொண்ட முயற்சிகளுக்காக பாகிஸ்தான் ஜனாதிபதியால் வழங்கப்பட்ட பெருமை நிகழ்ச்சியில் அவர் பங்கு பெற்றார்.